Diari Oficial de la Generalitat Valenciana


Sumari del DOGV 5746, del 21-04-2008 (2008/4566)

Notificació de la subhasta de béns dictada en el procediment d'embargament seguit contra Franz Lechner.
-------------------------------------------------------------------------------------------------------

### Dades del document

Número de DOGV
:   5746

Data del DOGV
:   21-04-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/4566


Data del document
:   26-03-2008

Organisme emissor
:   Agència Estatal d'Administració Tributària. Delegació de València

Tipus de document
:   Subhasta

Descriptors 

:   * venda en subhasta

Notificació de la subhasta de béns dictada en el procediment d'embargament seguit contra Franz Lechner. [2008/4566]  
El cap de la Dependència de Recaptació de l'Agència Estatal d'Administració Tributària d'Alacant, fa saber:  
Que de conformitat amb el que disposa l'article 146 del Reglament General de Recaptació, aprovat pel Reial Decret 939/2005, de 29 de juliol, havent-se dictat acord amb data 26 de març de 2008 en què es decretava la venda dels béns embargats, en procediment administratiu de constrenyiment seguit contra el deutor Franz Lechner, amb NIF X-8341992-D, es disposa la venda de béns que es detallaran a continuació, per mitjà de subhasta que tindrà lloc el dia 18 de juny de 2008 a les l0.15 hores en l'administració de l'Agència Estatal d'Administració Tributària d'Alacant, situada a la plaça de la Muntanyeta, número 8.   
Relació de béns a subhastar  
Urbana: en terme del Poble Nou de Benitatxell, denominat Puig de la Llorença, parcel·la de terra secà de 1.853 m². Formada per les parcel·les 70 i 71 (Zona Dàlies) en la Urbanització Cumbre del Sol. En l'interior edificació, xalet de planta baixa-semisoterrani, baixa i planta alta, amb superfície total construïda de 241,65 m².  
Inscrita en el Registre de Xàbia, tom 1426, llibre 39 del Poble Nou de Benitatxell, foli 25, finca 2987-1ª.  
Càrregues: hipoteca a favor de BHW Bausparkase AG, per 53.550,18 €. I embargament a favor de Bayerische Hipo-Und Vereinsbank AG, en el Jutjat de Primera Instància número 2 de Dénia, per un import de 158.256,35 €.  
Taxació: 475.688,03 €.  
Tipus de subhasta en primera licitació: 263.881,50 €.  
En compliment de l'article 101 de l'esmentat reglament, es publica el present anunci i s'advertix les persones que desitgen prendre part en la subhasta, del següent:  
Primer. Els béns a subhastar estan afectes per les càrregues i gravàmens que figuren en la descripció dels béns, i que consten en l'expedient, les quals queden subsistents sense que puga aplicar-se a la seua extinció el preu de la rematada.  
Segon. La subhasta se suspendrà en qualsevol moment anterior a l'adjudicació dels béns si es realitza el pagament del deute, els interessos que s'hagen meritat, els recàrrecs del període executiu i les costes del procediment.  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament d'esta, sense perjuí que puguen participar personalment en la licitació amb postures superiors a la del sobre. Les dites ofertes, que tindran el caràcter de màximes, seran registrades en el registre general de l'Agència Estatal d'Administració Tributària, i hauran d'anar acompanyades de xec conformat, estés a favor del Tresor Públic per l'import del depòsit, o del NCR justificatiu de la seua constitució telemàtica, d'acord amb la Resolució 5/2002, de 17 de maig, del director general de l'Agència Estatal de l'administració Tributària.  
Els licitadors podran presentar ofertes a través de la pàgina Web de l'Agència Tributària http://www.agenciatributaria.es, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Quart. Tot licitador haurà de constituir davant de la mesa amb anterior a la seua celebració, un depòsit de garantia del 20% del tipus de subhasta en primera licitació, excepte per a aquells lots en què s'haguera acordat un percentatge menor, que en cap cas serà inferior al 10%. L'import del depòsit per a cada un dels lots està determinat en la relació de béns a subhastar inclosa en l'anunci.   
El depòsit haurà de constituir-se per mitjà de xec que complisca els requisits establits en l'article 35.1 del Reglament de Recaptació o per via telemàtica, a través d'una entitat col·laboradora adherida a este sistema que assignarà un número de referència complet (NRC) que permet la seua identificació, d'acord amb el que establix la Resolució 5/2002, de 17 de maig (BOE 24.05.2002) del director general de l'Agència Estatal d'Administració Tributària.  
Si els adjudicataris no satisfan el preu de la rematada, este depòsit s'aplicarà a la cancel·lació del deute, sense perjuí de les responsabilitats en què puguen incórrer pels perjuís que origine esta falta de pagament.  
Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, fixant el nou tipus de subhasta en el 75% de l'import de la primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
Sisé. L'adjudicatari haurà d'entregar en l'acte, o dins dels 15 dies següents, la diferència entre el depòsit constituït i el preu d'adjudicació.  
L'ingrés podrà realitzar-se en bancs, caixes d'estalvi i cooperatives de crèdit, en les quals no cal tindre compte obert. També podrà realitzar-se per mitjà de deute en el seu compte corrent, a través d'Internet en l'adreça http://www.agenciatributaria.es, en l'opció: Oficina Virtual. Pagament d'impostos.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas una vegada comprovat l'ingrés es procedirà per l'Agència Tributària a alçar la retenció realitzada sobre el depòsit constituït per l'adjudicatari.  
Seté. Quan en la licitació no s'haguera cobert el deute i quedaren béns sense adjudicar, la mesa anunciarà la iniciació del tràmit d'adjudicació directa.   
Les ofertes es podran presentar en el termini que a estos efectes comunique la mesa de subhasta. S'hauran de presentar en sobre tancat en el registre general de l'oficina on s'haja celebrat la subhasta i hauran d'anar acompanyades, si és el cas, del depòsit.  
Així mateix es podran presentar ofertes a través de la pàgina Web de l'Agència Tributària http://www.agenciatributaria.es, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Transcorregut el termini assenyalat per la mesa de subhastes, esta obrirà les ofertes presentades, i podrà procedir a l'adjudicació dels béns si alguna d'estes es considera suficient en eixe moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjuí de la validesa de les ofertes presentades fins a este moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació quan no s'haja considerat procedent celebrar una segona licitació; si haguera existit segona licitació, no hi haurà preu mínim.   
Huité. Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
Nové. Quan es tracte de béns inscriptibles en registres públics, els licitadors no tindran dret a exigir altres títols de propietat que els aportats en l'expedient; els títols estaran a disposició dels interessats en les oficines de la Dependència de l'Agència Estatal d'Administració Tributària d'Alacant, on podran ser examinats tots els dies hàbils a partir de la publicació del present anunci, fins al dia anterior al de la subhasta. En cas de no estar inscrits els béns en el registre, el document públic de venda és títol per mitjà del qual pot efectuar-se la immatriculació en els termes que preveu la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre registre i la realitat jurídica.  
Deu. El tipus de subhasta no inclou els impostos indirectes que graven la transmissió d'estos béns. Totes les despeses i impostos derivats de la transmissió, incloses les derivades de la inscripció en el registre corresponent de l'ordre de cancel·lació de càrregues posteriors, seran per compte de l'adjudicatari.  
Seran a càrrec de l'adjudicatari les despeses i impostos exigits per l'article 99.2 del Reial Decret Legislatiu 2/2004, de 5 de març, pel qual aprova el Text Refós de la Llei Reguladora de les Hisendes Locals, per a la tramitació de l'expedient de transferència davant de la Direcció Provincial de Trànsit.  
Respecte a l'estat de deutes amb la comunitat de propietaris que poguera haver-hi, dels habitatges o locals, l'adjudicatari exonera expressament l'Agència Estatal d'Administració Tributària, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i seran a càrrec d'este les despeses que queden pendents de pagament.  
Onze. El procediment de constrenyiment només se suspendrà en els termes i les condicions que s'assenyalen en l'article 165 de la Llei General Tributària (Llei 58/2003, de 17 de desembre).  
En tot el no previst en este anunci caldrà ajustar-se al que s'ha preceptuat en les disposicions legals que regulen l'acte.  
Alacant, 26 de març de 2008.- El cap de la Dependència de Recaptació: Manuel Cabrera Pardo.